क'कराझार,नवेम्बर  26  : मिरु दुलाराय बर' फरायसा आफादनि आफादगिरि प्रमद बर' बिथांआ राजबंसि फरायसा आफाद आरो गुबुन आफादफोरखौ गाव गावनि दाबिफोरखौ लानानै सरकारजों नांनो थाखाय खावलायो,नाथाय बर'फोरजों नंआ ।रबिबारखालि क'कराझार जिल्लायाव थानाय बड'फा हाउसआव माखासे खौरांगिरिफोरनि सिगांआव बिथांआ बुङोदि," दुलाराय राजबंसि फरायसा आफादआ बर'फोरनि थार मोन्थायखौ लानानै बेरेखायै गोख्रों दिन्थिगासिनो दं,जाय आखुथाया गनायथाव नङा,गोबाव सम जालांनाय बर'फोरनि बड'लैन्ड जेंनाखौ सरकार आरो बर'फरायसा आफादजों बोस्रांनो नागिरनायखौ आक्रासुआ बेरेखा खालामदों " ।